Moderne sjefslaai | SARIE
Foto deur Lee Malan SARIE KOS FEB/MAART 2013	Verwante Artikels
Moderne sjefslaai	deur Herman Lensing
By die meeste restaurante sal jy ŉ “chef’s salad” op die spyskaart kry. Dis gewoonlik baie lekker, maar meestal vol vet. Met die bestanddele hieronder sluit jy baie vet uit, maar jy het steeds ŉ heerlike, vullende slaai. Jy kan 30 g gekrummelde bloukaas, fetakaas of laevet-cheddarkaas ook bysit, maar onthou net dit sal die vetpersentasie van die slaai verhoog. Sit voor met ŉ tortilla-wrap of ŉ snytjie rogbrood.
1 pak gemengde blaarslaai
400 g gekookte of geroosterde beet, sonder vel en in stukke gesny
3 eiers, hardgekook en in kwarte gesny
300 g gerookte hoender, in skyfies gesny
1 avokado, in skyfies gesny (besprinkel met bietjie suurlemoensap om verkleuring te voorkom)
250 ml rosa-tamaties, gehalveer
4 snye laevet-spek, gaargemaak en gekap
½ bottel “light” Italiaanse slaaisous
Pak die blaarslaai op ’n mooi slaaibord, gevolg deur die res van die bestanddele. Gooi die slaaisous oor net voor jy dit voorsit.